

**Referat frå årsmøte i BBU for 2019**

**Møtetid: 20.02.2020 kl19.00 – 21.30**

Møtestad Helsehuset

Årsmøtet hadde 28 frammøtte.

Frå BBU sitt styre møtte

Leiar Harald Hetland, kasserar Gunnar Dalen, styremedlem Ida Solheim, styremedlem Nils Terje Oma og skrivar Elin Arianson

Årsmøtet vart opna av styreleiar Harald Hetland som først tok opp følgjande saker:

* Godkjenning av innkalling og sakliste: Årsmøtet godkjende innkalling og saklista.
* Val av ordstyrar: Harald Hetland blei valt til ordstyrar
* Val av referent: Elin Arianson blei valt til referent
* Til å skrive under møteprotokollen valte årsmøtet Alf Magne Gundersen og Odd Gjerde.

1. **Årsmelding**

Årsmeldinga blei delt ut og Elin Arianson les opp årsmeldinga.

Årsmeldinga inneheld omtale av viktige saker som styret har arbeidd med i 2019. Sakene som blei omtala er

1.Sal av inventar frå butikkdrifta på Buo

2.Avhending av gamleskulen(4H-huset)

3.bjoa.no

4.Gardavikhytto

5.Kulturstien på Utbjoa

6.Bygdekaféar

7.Kommunale prisar (utmerkingar)

8.Korleis få fleire til å busetje seg på Bjoa

9.Boklansering

10.Bygdehuskjellaren

Årsmeldinga blir lagt ut på bjoa.no

Årsmøtet godkjende einstemmig årsmeldinga utan merknad.

1. **Rekneskap**

Gunnar Dalen la fram rekneskapen som var revidert. Rekneskapen speglar aktiviteten som har vore gjennom året og som kjem til uttrykk gjennom årsmeldinga. I tillegg ligg fleire lag på Bjoa under BBU-paraplyen og Gunnar kunne såleis vise korleis den økonomiske drifta har vore mellom anna i 17.maikommitéen og Bygdehusstyret.

Årsmøtet godkjende einstemmig rekneskapen utan merknad.

1. **Val**

Heile styret var på val. Styret forklarte at dei har jobba godt i lag og ønsker å halde fram. For at ein ikkje skal komme i den situasjonen igjen at alle er på val samtidig hadde styret dette framlegget:

Leiar Harald Hetland veljast for 1 år

Kasserar Gunnar Dalen veljast for 2 år

Styremedlem Ida Solheim Gangstø veljast for 2 år

Styremedlem Nils Terje Oma veljast for 1 år

Skrivar Elin Arianson veljast for 1 år

Valnemnd: Inga Elise Steinsland veljast for 1 år, Elling Hetland veljast for 2 år,

Kjartan Innbjoa veljast for 3år

Årsmøtet applauderte framlegget og valet var i samsvar med framlegget.

----------------------------------------------------------------------------------------------------------

Etter årsmøtesakene var pause med kaffi og mat før programmet holdt fram med følgjande :

* Idémyldring om korleis vi kan få fleire unge til å busetje seg på Bjoa. Her blei det gode diskusjonar rundt borda og alle gruppene leverte inn nokre punkt som styret vil summera opp og ta med i det vidare arbeidet.
* Kristian Resset frå Bjoa Bygdeliste orienterte om aktuelle saker i lokalpolitiken
* Nils Terje Oma viste fram blider frå biletarkivet etter Arnulf Utbjoe.

\_\_\_\_\_\_\_\_\_\_\_\_\_\_\_\_\_\_\_\_\_\_

Elin Arianson, referent

Møteprotokollen godkjend av

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Alf Magne Gundersen Odd Gjerde